Øyvind Vågnes

Øyvind Vågnes (født 4. august 1972 i Ålesund) er en norsk forfatter, oppvokst i Brattvåg, og bosatt i Bergen. Han har doktorgraden (dr. art) ved Universitetet i Bergen, og arbeider som forfatter, forsker, redaktør, oversetter, og kritiker. For boka Ekko (2005) fikk han Nynorsk litteraturpris.

Som forsker har Vågnes vært knyttet til en rekke prosjekter ved Universitetet i Bergen, Syddansk Universitet, og senest ved Københavns Universitet. Zaprudered: The Kennedy Assassination Film in Visual Culture (2011) var i utgivelsesåret en av tre nominerte utgivelser i kategorien medie- og kulturstudier under utdelingen av American Publishers Awards for Professional and Scholarly Excellence.

På 2000-tallet satt Vågnes i redaksjonen til det litterære tidsskriftet Vagant, og fra 2010 har han fungert som ansvarlig co-redaktør for journalen Ekfrase: Nordisk tidsskrift for visuell kultur. Oversetterarbeidet omfatter bl.a. nyere nordamerikansk skjønnlitteratur: Don DeLillo, Lydia Davis, Rick Moody, David Means.

Vågnes har fungert som kritiker i Morgenbladet og i Klassekampen, og har siden 2000 skrevet regelmessig om musikk i ukeavisen Dag og Tid.

Bibliografi 
 Ingen skal sove i natt - roman (2003)
 Ekko - roman (2005)
 Sekundet før - roman (2010)
 Zaprudered: The Kennedy Assassination Film in Visual Culture - fagbok (2011)
 Kennedybildet - boksingel (2013)
 Den dokumentariske teikneserien - fagbok (2014)
 Sone Z - roman (2014)
 Den vesle blå haien - billedbok, Skald forlag (2016)
 Vesaas - roman, Tiden (2017)

Priser 
 Nynorsk litteraturpris 2005, for Ekko
 Peter C. Rollins Book Award 2013, for Zaprudered: The Kennedy Assassination Film in Visual Culture

Referanser

Kilder
Presentasjon av Øyvind Vågnes i Forfatterkatalogen på Forfattersentrums nettsider

Eksterne lenker 
 Nynorsk litteraturpris til Øyvind Vågnes, Noregs mållag https://web.archive.org/web/20160305115258/http://www.nm.no/tekst.cfm?id=2158
 26,6 sekund som endra USA, På Høyden, https://web.archive.org/web/20140911013659/http://pahoyden.no/2013/02/266-sekund-som-endra-usa
Digitaliserte bøker av Øyvind Vågnes hos Nasjonalbiblioteket
Artikler av og om Øyvind Vågnes i Norart

Norske romanforfattere
Vinnere av Nynorsk litteraturpris
Fagansvarlige i Store norske leksikon